Šiluvos herbas

Šiluvos herbas – pagrindinis Šiluvos miestelio ir Šiluvos seniūnijos (Raseinių rajono savivaldybė) heraldinis simbolis.

 Aprašas 

Mėlyno skydo lauko viduryje pakeltas auksinis spindulys. Jame vaizduojama ant juodo akmens stovinti Švč. Mergelė Marija su kūdikėliu Jėzumi ant rankų.Šventieji Lietuvos heraldikoje. Piligrimai.lt (tikrinta 2025-09-01). Abiejų kūnas natūralios spalvos. Marijos plaukai rudi, marškiniai raudoni su sidabriniu antsiuvu apačioje, apsiaustas mėlynas. Kūdikėlio plaukai ir marškiniai sidabriniai, nimbas auksinis.Lietuvos heraldika II / Lietuvos heraldikos komisija prie Respublikos Prezidento (sudarytojas ir parengėjas Edmundas Rimša). – Vilnius, Baltos lankos, 2004, ISBN 9955-584-69-6, psl. 189-190.

 Simbolika 

Herbas vaizduoja Švč. Mergelės Marijos apsireiškimo ant akmens siužetą.

 Istorija 

Herbas Lietuvos Prezidento dekretu Nr. 1676 patvirtintas 2002 m. vasario 19 d. Herbas pašventintas rugpjūčio 10 d.Šiluva pasitiks su nauja vėliava ir herbu. 2002-08-06, Tv3.lt (tikrinta 2025-09-01). Herbo etaloną sukūrė dailininkas Arvydas Každailis.

 Šaltiniai 

Kategorija:Šiluva
Kategorija:2002 m. patvirtinti Lietuvos gyvenviečių herbai
Kategorija:Raseinių rajono savivaldybės gyvenviečių herbai
Kategorija:Lietuvos miestelių herbai